作者：方千里
词牌/韵律：大

paragraphs: 正夕阳闲，秋光淡，鸳瓦参差华屋。
高低帘幕迥，但风摇环佩，细声频触。
瘦怯单衣，凉生两袖，零乱庭梧窗竹。
相思谁能会，是归程客梦，路谙心熟。
况时节黄昏，闲门人静，凭栏身独。
欢情何太速。
岁华似、飞马驰轻毂。
谩自叹、河阳青鬓，苒苒如霜，把菱花、怅然凝目。
老去疏狂减，思堕策、小坊幽曲。
趁游乐、繁华国。
回首无绪，清泪纷於红菽。
话愁更堪剪烛。